# Beretta BM59

### Iz Wikipedije, proste enciklopedije

Beretta BM59
Opis
Tip | jurišna puška
Uvedena v službo | 1959
Proizvajalec | Pietro Beretta s.p.a.
Mere
Kaliber | 7,62 mm (.308)
Naboj | 7,62x51 mm (.308 Winchester)
Skupna dolžina | 1095 mm
Dolžina z uvlečenim kopitom | /
Dolžina cevi | 491 mm
Korak navoja cevi |
Širina orožja | neznano
Dolžina namerilne črte |
Višina | neznano
Teže
Prazna | 4,4 kg
Bojna masa |
Značilnosti
Hitrost streljanja | 750 nab/min
Doseg (efek. - maks.) | 1.500 m
Nabojnik | 20 nabojev
Način streljanja | avtomatsko

Beretta BM59 je jurišna puška, proizvedena v Italiji za potrebe italijanske vojske ter izvoz.

## [uredi] Zgodovina, zasnova in delovanje

Po drugi svetovni vojni je mnogo držav poskušalo izdelati puško, ki bi bila zanesljiva in natančna kot ameriška polavtomatska puška Garand M1. Italija v tem primeru ni bila izjema, le, da so tam zahtevali orožje, ki bi za razliko od »Garandke« lahko streljalo tudi rafalno ter bi imelo na cevi nameščen nastavek za izstreljevanje tromblonskih min. Za novo puško je bil določen takrat standardni NATOv naboj 7,62X51 NATO oz. .308 Winchester.

Puška je bila v bistvu le predelan Garand, zanjo pa so celo uporabili večino delov originalne polavtomatske ameriške puške.

BM59 je bila dokaj zanesljivo orožje, ki je delovalo na principu odvoda smodniških plinov, ki so preko plinskega valja, nameščenega pod cevjo puške preko dveh vzvodov obračali rotacijski zaklep in napenjali orožje. S selektorjem ognja je orožje delovalo v polavtomatskem ali avtomatskem režimu.

Puška je imela na koncu cevi nameščen nastavek za izstreljevanje tromblonskih min. Za uporabo tega nastavka pa je bilo potrebno dvigniti tromblonski merek, ki je bil namešen tako, da je zaprl pot smodniškim plinom v komoro. V primeru, da je strelec pozabil dvigniti merek je sila smodniških plinov močnega naboja za izstreljevanje min popolnoma razdejala orožje in poškodovala strelca.

## [uredi] Modeli

- BM59 Mark I - puška z lesenim kopitom in polpištolskim ročajem.
- BM59 Mark II - model s spremenjenim ročajem, ki je tokrat pištolski.
- BM59 Mark III oz. Ital TA - model s pištolskim ročajem namenjen planinskim enotam s kovinskim preklopnim kopitom.
- BM59 Para - model namenjen padalcem s skrajšano cevjo in manjšim razbijalcem plamena z enakim kopitom kot Mark III.
- BM59 Mark IV - model s težko cevjo in plastičnim kopitom. Ta model je bil uporabljen kot puškomitraljez in se je v praksi najslabše izkazal.

## [uredi] Uporabniki

Danes je ta puška uporabljena le še kot paradno orožje, moč pa jo je najti še v paravojaških enotah po Afriki, kamor je našlo pot po tem, ko so jo v Italiji zamenjali s sodobnejšo puško Beretta AR 70/90.

V času serijske proizvodnje je bila ta puška glavna jurišna puška v naslednjih državah:

- Indonezija
- Italija
- Maroko

## [uredi] Glej tudi

- seznam sodobnih jurišnih pušk

Vzpostavljeno iz »http://sl.wikipedia.org../../../b/e/r/Beretta_BM59_9e73.html«

Kategoriji: Jurišne puške | Beretta

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Polski